Diari Oficial de la Generalitat Valenciana


Sumari del DOGV 2370, del 20-10-1994 (1994/832777)

RESOLUCIÓ de 16 de setembre de 1994, del director general de l'Institut Valencià de la Joventut, per la qual es disposa que l'alberg juvenil de Teulada es denomine <<la Marina>>.
----------------------------------------------------------------------------------------------------------------------------------------------------------------------------------

### Dades del document

Número de DOGV
:   2370

Data del DOGV
:   20-10-1994

Secció del DOGV
:   ALTRES DISPOSICIONS

Número del document
:   1994/832777


Data del document
:   16-09-1994

Organisme emissor
:   Conselleria de Cultura

Tipus de document
:   Resolució

RESOLUCIó de 16 de setembre de 1994, del director general de l'Institut Valencià de la Joventut, per la qual es disposa que l'alberg juvenil de Teulada es denomine «la Marina». [94/6745]  
L'Estatut d'Autonomia de la Comunitat Valenciana, en l'article 31.25, atorga a la Generalitat Valenciana competència exclusiva en matèria de joventut. Mitjançant el Reial Decret 4099/1982, del 29 de desembre, van ser transferits a la Comunitat Valenciana vuit immobles situats a la província d'Alacant, entre els quals hi havia l'antic campament juvenil de Teulada.  
A més, aquest Reial Decret va transferir les funcions i els serveis relatius a la direcció, la gestió i la titularitat de les instal·lacions compreses en la Xarxa Espanyola d'Albergs Juvenils (REAJ) enclavades a la Comunitat Valenciana.  
En virtut del que preveia l'Ordre de la Conselleria d'Economia i Hisenda, del 18.01.85, s'acordà l'afectació a la Conselleria de Cultura, Educació i Ciència del campament situat al terme municipal de Teulada (Alacant).  
L'antic campament va ser inaugurat a mitjans dels anys quaranta. Però, amb l'arribada de l'expansió turística al litoral mediterrani, el campament va quedar tancat entre les noves construccions i se'n va perdre el sentit original.  
Per tot això, la Generalitat Valenciana, a través de la Conselleria de Cultura, Educació i Ciència, va prendre la decisió d'acomodar aquesta instal·lació a la situació actual de manera que s'adequara a la demanda juvenil. És per això que, una vegada creat l'Institut Valencià de la Joventut per la Llei 4/1989, de 26 de juny, es va perfilar la idea de reconvertir aquest antic campament en un alberg juvenil.  
En dates recents s'han conclòs les obres, per la qual cosa ha procedit posar-lo a disposició del públic juvenil aquest mateix estiu.  
Tenint en compte l'evolució referida a la instal·lació juvenil ara convertida en alberg de joventut, procedeix atorgar una denominació, d'acord amb el que preveu l'Ordre, del 31/07/91, de la Conselleria de Cultura, Educació i Ciència sobre la denominació específica dels albergs juvenils, que respondrà a la seua identificació social i no podrà emprar-ne una altra de diferent.  
La instal·lació es troba al terme municipal de Teulada (Alacant), a la comarca anomenada la Marina Alta, cosa per la qual es considera adient que la instal·lació s'anomene Alberg Juvenil «la Marina».  
Per tot açò, i en virtut de les funcions atribuïdes per l'article 7 de la Llei 4/89, de 26 de juny, de creació de l'Institut Valencià de la Joventut, resolc:  
Concedir a l'alberg juvenil, propietat de la Generalitat Valenciana, situat al terme municipal de Teulada (Alacant), la denominació d'Alberg Juvenil «la Marina», a tots els efectes.  
Contra aquesta resolució, que no esgota la via administrativa, s'hi pot presentar recurs ordinari davant de la consellera de Cultura en el termini d'un mes comptador a partir de l'endemà a la publicació, després de la comunicació a l'òrgan que va dictar l'acte, sense perjudici que s'hi puga interposar qualsevol altre que es considere pertinent, tot açò d'acord amb la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
València, 16 de setembre de 1994.- El director general de l'Institut Valencià de la Joventut: Joan Calabuig i Rull.